**INFORMACINIS PRANEŠIMAS
DĖL ASMENS DUOMENŲ TVARKYMO**

• **Duomenų valdytojas:**

Klaipėdos miesto savivaldybės administracija (toliau – Administracija), kodas 188710823, Liepų g. 11, LT-91502 Klaipėda, Tel. (8 46) 39 60 66, El. p. **info@klaipeda.lt**

• **Duomenų tvarkytojas:**

Atrankos agentūra UAB „Amber team“ (toliau – Agentūra), kodas 302769751, Algirdo g. 26, Vilniaus m., Vilniaus m. sav., LT-03218, Tel. +37067117467, El. p. info@amberstaff.com, atranka@amberstaff.com.

Agentūra ir Administracija asmens duomenis tvarko vadovaudamasi Bendruoju duomenų apsaugos reglamentu (2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB) (toliau – BDAR). Šiame pranešime rasite informaciją apie tai, kokius asmens duomenis ir kokiu tikslu tvarkome, kam galime perduoti informaciją apie Jus, kiek laiko saugome duomenis ir kokias teises Jūs, kaip duomenų subjektas, turite.

• **Kodėl prašome pateikti asmens duomenis?**

Jūs kandidatuojate į Klaipėdos miesto savivaldybės valdomos įmonės kolegialų organą – valdybą ar stebėtojų tarybą (toliau – Įmonės valdyba/stebėtojų taryba). Asmens duomenis būtina pateikti siekiant įvertinti Jūsų, kaip pretendento, atitikimą nustatytiems bendriesiems, specialiesiems ir nepriklausomumo reikalavimams. Šių reikalavimų bei profesinių žinių, patirties ir pasiekimų vertinimą atliks Agentūra, kuri parengs išsamią informaciją dėl kandidato tinkamumo eiti Įmonės valdybos/stebėtojų tarybos nario pareigas bei prisidėti prie įmonės strateginių tikslų įgyvendinimo arba, jei kandidatas atmestas, nurodys atmetimo priežastis. Aukščiau išvardinta informacija kartu su privalomais dokumentais, kuriuos pateiks kandidatas bus perduota Administracijai. Sprendimą dėl tinkamiausio (-ių) kandidato (-ų) priims Administracijos direktorius, galutinį sprendimą dėl kandidato (-ų) išrinkimo į valdybos/stebėtojų tarybos narius priims Įmonės visuotinis akcininkų susirinkimas.

• **Kokiais tikslais ir kokia teisėto asmens duomenų tvarkymo sąlyga bus tvarkomi asmens duomenys?**

Asmenų, pretenduojančių į Įmonės valdybos/stebėtojų tarybos narius, asmens duomenys bus tvarkomi šiais tikslais:

* paraiškų administravimo, kandidatų vertinimo, komunikacijai su kandidatais;
* paskyrimo į Įmonės valdybos/stebėtojų tarybos narius.

Asmens duomenys tvarkomi remiantis BDAR 6 straipsnio 1 dalies c punktu – vykdant duomenų valdytojui taikomą teisinę prievolę, numatytą:

* LR vyriausybės 2015 m. birželio 17 d. nutarime Nr. 631 “Dėl kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“;
* LR Lietuvos Respublikos valstybės ir savivaldybių turto valdymo, naudojimo ir disponavimo įstatymo 231 straipsnio nuostatose.

• **Kokius asmens duomenis renkame?**

Asmuo, pretenduojantis tapti Įmonės valdybos/stebėtojų tarybos nariu pateikia:

* kandidato paraišką, kurioje nurodoma: asmens vardas, pavardė, telefono numeris, el. paštas, kompetencijų sritis, kurioje kandidatuoja, ryšiai su juridiniais asmenimis (*juridinio asmens pavadinimas, ryšio su juridiniu asmeniu pobūdis)*;
* gyvenimo aprašymą (CV);
* kandidato tapatybę patvirtinančio asmens dokumento kopiją;
* duomenis apie išsilavinimą ir darbo patirtį;
* duomenis apie kompetencijos srities, į kurią kandidatuoja, žinias bei patirtį;
* duomenis apie lyderystės, komandinio darbo, komunikacijos ir bendradarbiavimo gebėjimus;
* duomenis apie gebėjimus sistemiškai **analizuoti**ir objektyviai vertinti **situaciją,** aiškiai dėstyti mintis ir teikti konstruktyvius pasiūlymus;
* duomenis apie galimybę skirti pakankamai laiko įsigilinti į Įmonės veiklos specifiką, savarankiškai nuolat gilinti savo žinias bei kelti savo kvalifikaciją;
* atsiliepimai, rekomendacijos;

Administracija turi teisę kreiptis motyvuotu rašytiniu prašymu į teisėsaugos, kontrolės ir kitas institucijas, įstaigas ar įmones dėl turimos informacijos apie kandidatą pateikimo.

Administracijos atrankos komisija, sudariusi galutinį pokalbio kviestinių kandidatų sąrašą, kvies šio sąrašo kandidatus pokalbiui, kurio metu bus daromas skaitmeninis garso įrašas.

• **Kam bus perduodami duomenys ?**

* Agentūrai atlikus kandidato atitikties nustatytiems bendriesiems, specialiesiems bei nepriklausomumo reikalavimams vertinimą, įvertinus kandidato profesinę ir (ar) darbo patirtį, dalykines ir asmenines savybes, motyvaciją ir tinkamumą prisidėti prie įmonės strateginių tikslų įgyvendinimo, Administracijos direktoriaus tinkamiausiu (-iais) pripažinto (-ų) kandidato (-ų) duomenys bus teikiami Įmonės visuotiniam akcininkų susirinkimui, kuris priims sprendimą dėl Įmonės valdybos/stebėtojų tarybos nario išrinkimo.
* Teisės aktuose nustatytais atvejais ir kai asmens duomenų teikimas būtinas ir proporcingas teisėtais ir konkrečiais tikslais, asmens duomenys gali būti perduoti teismams ar kt.

• **Kiek laiko asmens duomenys bus saugomi?**

Kandidatų pateikti dokumentai su asmens duomenimis Agentūroje ir Administracijoje bus saugomi 3 mėnesius nuo vertinimo pabaigos, po to sunaikinami.

• **Kaip užtikrinamas asmens duomenų saugumas?**

Asmens duomenys yra tvarkomi ir saugomi vadovaujantis BDAR nuostatomis, LR asmens duomenų teisinės apsaugos įstatymu, pasirašytu Susitarimu dėl asmens duomenų perdavimo ir tvarkymo tarp Administracijos ir Agentūros bei kitais teisės aktais, reguliuojančiais asmens duomenų tvarkymą ir apsaugą.

Agentūra ir Administracija užtikrina tvarkomų asmens duomenų saugumą įgyvendinusi visas būtinas technines ir organizacines priemones asmens duomenims apsaugoti nuo neteisėto sunaikinimo, atsitiktinio pakeitimo, atskleidimo ir nuo bet kokio neteisėto tvarkymo.

**Asmenys turi teisę:**• gauti informacijąapie savo asmens duomenų tvarkymą;
• **s**usipažint**i** su savo asmens duomenimis;
• prašyti ištaisyti neteisingus, netikslius ar neišsamius asmens duomenis;
• prašyti ištrintisu asmeniu susijusius (teisė „būti pamirštam“) duomenis;
• prašyti apribotisavo asmens duomenų tvarkymą;

* prieštarauti asmens duomenų tvarkymui (*tokiu atveju asmuo negali dalyvauti pretendentų į Įmonės valdybos*/*stebėtojų tarybos narius atrankoje*).

• **Asmens duomenų saugumo pažeidimai ir apskundimas:**

* Jeigu asmuo mano, kad pažeistos jo, kaip duomenų subjekto, teisės, arba nori gauti daugiau
informacijos apie asmens duomenų tvarkymą, gali kreiptis į Klaipėdos miesto savivaldybės
administracijos Duomenų apsaugos pareigūną, tel. (8 46) 396004, el.p. dap@klaipeda.lt
* Jeigu asmuo nesutinka su Klaipėdos miesto savivaldybės administracijos ar Duomenų apsaugos pareigūno atsakymu, jis gali kreiptis į Valstybinę duomenų apsaugos inspekciją (VDAI), L. Sapiegos g. 17, 10312 Vilnius,Tel. (8 5) 271 2804, 279 1445, el. p. ada@ada.lt.

Kandidato parašas, vardas ir pavardė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_